דוד גפני

דוד גפני
דוד גפני הוא מעצב מוזיאונים ואמן ישראלי בעל הכרה בינלאומית. עיצב מוזיאונים רבים בעלי חשיבות היסטורית ולאומית.

תפיסת עולמו כמעצב מוזיאונים דוגלת בחוויה העוטפת את המבקר כדרך לספר את סיפור המוזיאון. "האתגר בתצוגות היסטוריות הוא להשאיר רושם חזק על המבקרים על ידי יצירת חוויה סביבתית ב-360 מעלות, ולא ליצור עוד מוזיאון קונבנציונלי עם תמונות ממוסגרות שתלויות על הקירות".

כצייר בסגנון הריאליזם הפנטסטי (ריאליזם קסום) דוד גפני היה מחלוצי הציירים הישראלים המודרניים אשר הביאו את נושאי הקבלה היהודית למרכז השיח האמנותי הציבורי. עבודתו האמנותית הייחודית הביאה את הטלוויזיה הישראלית להקדיש בשנות ה-80 תוכנית ייחודית לסיקור עבודתו זו. בשנת 2009 פעל דוד לתכנון והקמת בית אמנים וגלריה עירונית קבועה לאמני הרצליה. בהמשך התמנה למנהל ואוצר הגלריה.

דוד התקבל בשנת 1967 כמרצה באקדמיה לאמנות ועיצוב "בצלאל" ובשנת 1987 כמרצה לעיצוב מוזיאונים באוניברסיטה העברית בירושלים, הפקולטה החינוך, האגף למוזיאונים. בהמשך הרצה (1993) בקורס אוצרות ומוזיאולוגיה של מכללת לוינסקי לחינוך.

== ביוגרפיה ==
יליד ירושלים, בוגר האקדמיה לעיצוב ואמנות בצלאל וזוכה בציון לשבח ע"ש הרמן שטרוק.
מתגורר ויוצר בהרצליה.

== עיצוב מוזיאונים ==
* מוזיאון יד מרדכי ב-1970 משתתף בצוות ההקמה הראשוני של המוזיאון ומבצע בין השנים 2006-2015 אגפים חדשים. כולל מודל של גטו ורשה ושחזור הבונקר של מרדכי אנליביץ. השקת המוזיאון הביאה לידי דיון ציבורי בשאלה כיצד יש להציג את השואה לדור הצעיר.
* מוזיאון לשחזור אניית מעפילים בעתלית, 2010.
* פארק תמנע עיצוב מרכז מבקרים חווייתי ומוזיאון פתוח בשטח הפארק, 2001.
* מוזיאון מנהרות הכותל - מעצב האתר בין השנים 1989 ועד 2005 כולל מודל שחזור בית הורדוס.
* מוזיאון אתר ההנצחה לחללי קהילת המודיעין, 1992.
* מעצב מוזיאון בית התפוצות- משתתף בצוות ההקמה בשנים 1974-1978 ומשמש בהמשך כמעצב הבית עד שנת 1993.
* מוזיאון "חצר גשר הישנה" בקיבוץ גשר, 1995.
* המוזיאון היסטורי לתולדות הספורט בישראל במכון וינגייט, 1990-1996.
* מוזיאון היסטורי של העיר רמת גן "בית קריניצי", 1990.
* מעצב שני אגפים במוזיאון ההיסטורי של "יד ושם" 1972-1975 ו-1986.
* מוזיאון "היכל העצמאות" שחזור אולם טקס הכרזת העצמאות ותצוגה היסטורית אשר בתל אביב 1982.
* מוזיאון תל אביב לאמנות - מעצב הבית בין השנים 1972-1980
* מוזיאון ואתר ההנצחה "גבעת התחמושת" אשר בירושלים, 1973
* מוזיאון לוחמי הגיטאות,אגף הלחימה בנאצים 1972
* 1972, 1974 הביתן האמריקאי בסלון האווירי של פריז - תצוגת החלל של NASA

== פעילות אמנותית ==
* 2017 - מתמנה כיו"ר ארגון אמני הרצליה.
* 2012 - תערוכת יחיד "ציפורי גן עדן" - 40 שנות יצירה בהיכל לאמנויות הבמה הרצליה.
* 2005-2009 - משתתף בתערוכת האמנות הבינלאומיות ב-Art Expo – New York.
* 1987-2009- משתתף בתערוכות קבוצתיות של [https://www.facebook.com/herzliyaartgallery/ אגודת אמני הרצליה], ברחבי הארץ.
* 2000-2002 - תערוכות קבוצתיות של אמני קהילת המודיעין בתיאטרון גבעתיים ובאתר ההנצחה .
* 1985 - תערוכת יחיד במרכז תרבות עמים, ירושלים.
* 1984 - תערוכת יחיד בבית אבא חושי, חיפה.
* 1982 - תערוכת יחיד בבית אריאלה, תל אביב.
* 1978 - משתתף בתערוכת האמנות הבינלאומית ב-Art Washington U.S.A.
* 1976 - תערוכת יחיד בגלריה "תוראל", תל אביב.
* 1975 - תערוכת יחיד בגלריה "צ'ימרינסקי", תל אביב.
* 1974-1973 - 2 תערוכות יחיד בגלריית "צוותא", תל אביב.

== קישורים חיצוניים ==
* 
* [http://www.nrg.co.il/online/1/ART2/029/202.html כתבה אודות שחזור מוזיאון אניית המעפילים]
* [http://ihi.org.il/ מוזיאון העצמאות, אולם ההכרזה על המדינה]
* [http://www.haaretz.co.il/CM.art_item,418,208,28140,.aspx פרסום התערוכה לציון 40 שנות יצירה בעכבר העיר]
* [http://www.jewishpress.com/sections/fantastically-real-kabbalah-paintings/2008/02/27/0/?print כתבה ב-Jewish Press אודות תערוכת אמנות בניו יורק]
* [http://www.imj.org.il/artcenter/newsite/en/?artist=Gafni,%20David ערך מתוך מרכז המידע לאמנות ישראלית במוזיאון ישראל]

== הערות שוליים ==

קטגוריה:ציירים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:הרצליה: אישים
קטגוריה:ירושלים: אישים
קטגוריה:ישראלים שנולדו במאה ה-20